

**Οδηγός ημιδομημένης συνέντευξης πριν την υλοποίηση του διδακτικού Σεναρίου**

**Ενδεικτικοί άξονες και ερωτήσεις για τη διαμόρφωση οδηγού συνέντευξης πριν τη διδακτική παρέμβαση**

* **Η ιστορία ως επιστημονικό αντικείμενο**
	+ Τι σου έρχεται στο νου ακούγοντας τη λέξη «ιστορία» ;
	+ Με τι ασχολείται η ιστορία;
	+ Πώς γνωρίζουμε την ιστορία;
	+ Έχεις δει κάποια ταινία στον κινηματογράφο με κάποιο ιστορικό θέμα; Ποιο/ποια;
	+ Έχεις παρακολουθήσει κάποια εκπομπή στην τηλεόραση με κάποιο ιστορικό θέμα;
	+ Έχεις ακούσει κάποια ιστορία (αφήγηση) από συγγενή σου, γνωστό; Για ποιο θέμα;
	+ Έχεις διαβάσει κάποιο ιστορικό βιβλίο;
	+ Έχεις διαβάσει κάποιο λογοτεχνικό βιβλίο με ιστορικό θέμα; Ποιο;
	+ Έχεις παίξει κάποιο επιτραπέζιο παιχνίδι με ιστορικό θέμα;
	+ Έχεις παίξει κάποιο ηλεκτρονικό παιχνίδι με ιστορικό θέμα;
* **Το μάθημα της ιστορίας στο σχολείο**
	+ Σε τι μας είναι χρήσιμο το μάθημα της ιστορίας;
	+ Σου αρέσει το μάθημα της ιστορίας; (πολύ, αρκετά, λίγο, καθόλου)
	+ Ποιος είναι ο λόγος που σου αρέσει; (πολύ, αρκετά, λίγο, καθόλου)
	+ Με ποιο άλλο τρόπο μαθαίνουμε για ιστορικά θέματα, ιστορικά γεγονότα, ιστορικά πρόσωπα …;
	+ Ανάφερε κάποια σημεία από τα κεφάλαια ιστορίας που διδάχτηκες την προηγούμενη εβδομάδα.
	+ Τι γνωρίζεις γι’ αυτά; Πώς τα γνωρίζουμε όλα αυτά;
	+ Γνωρίζεις κάποιους ιστορικούς χώρους της τοπικής κοινότητάς σου;
	+ Πώς μπορείς να μάθεις περισσότερα γι’ αυτούς, με ποιους τρόπους;
	+ Τι θα πρέπει να αναζητήσουμε;
	+ Πώς θα εργασθούμε;
* **Το θέμα του Σεναρίου: Η Ελλάδα του 20ού αιώνα**
* Πότε αρχίζει και πότε τελειώνει ο 20ός αιώνας;
* Τι γνωρίζεις για την ιστορία του 20ού αιώνα;
* Ποια γεγονότα του 20ού αιώνα γνωρίζεις από την οικογενειακή ιστορία σου;
* Ποια γεγονότα του 20ού αιώνα γνωρίζεις από την εθνική ιστορία;
* Ποια γεγονότα του 20ού αιώνα γνωρίζεις από την παγκόσμια ιστορία;
* Ποια σημαντικά ιστορικά φαινόμενα και γεγονότα του 20ού αιώνα ξεχωρίζεις ως πιο σημαντικά;
* Ποια σημαντικά ιστορικά φαινόμενα και γεγονότα του 20ού αιώνα επηρεάζουν ακόμη και σήμερα την ελληνική κοινωνία;
* **Η χρήση ηλεκτρονικών και ψηφιακών μέσων και πόρων**
	+ Πόσο χρόνο αφιερώνεις με τον Η/Υ ή άλλα ψηφιακά μέσα;
	+ Έχεις επισκεφθεί κάποια ιστοσελίδα με ψηφιακό ιστορικό περιεχόμενο;
	+ Αν ναι, ανάφερε δύο παραδείγματα…
	+ Ο υπολογιστής στο σχολείο σε τι μας βοηθά ή θα μπορούσε να μας βοηθήσει;
	+ Τι είναι η ηλεκτρονική μάθηση;
	+ Ο υπολογιστής στο μάθημα της ιστορίας σε τι μας βοηθά ή θα μπορούσε να μας βοηθήσει;
	+ Θα ήθελες το μάθημα της ιστορίας να γίνεται και με τη βοήθεια του υπολογιστή και των άλλων ψηφιακών μέσων;
	+ Ποια εμπόδια υπάρχουν, ποιες δυσκολίες θα αντιμετώπιζες;